
Ministru kabineta rīkojums Nr. 321
Rīgā 2026. gada 10. jūnijā (prot. Nr. 32 9. §)
Par zemes vienības piekritību valstij Rīgas valstspilsētā un tās nostiprināšanu zemesgrāmatā uz valsts vārda sabiedrības ar ierobežotu atbildību "Publisko aktīvu pārvaldītājs Possessor" personā
· 1. Saskaņā ar Zemes pārvaldības likuma 17. panta sesto daļu, likuma "Par valsts un pašvaldību zemes īpašuma tiesībām un to ierakstīšanu zemesgrāmatās" 4.1 panta pirmās daļas 2. punktu saglabāt valsts īpašumā un nodot sabiedrības ar ierobežotu atbildību "Publisko aktīvu pārvaldītājs Possessor" valdījumā rezerves zemes fondā ieskaitīto zemes vienību (zemes vienības kadastra apzīmējums 0100 016 0123) 0,0162 ha platībā Duntes ielā 31, Rīgā, kas nepieciešama valsts dzīvojamās mājas privatizācijas pabeigšanai un reālās sadales īstenošanai.
· 2. Sabiedrībai ar ierobežotu atbildību "Publisko aktīvu pārvaldītājs Possessor" šā rīkojuma 1. punktā minēto zemes vienību normatīvajos aktos noteiktajā kārtībā ierakstīt zemesgrāmatā uz valsts vārda sabiedrības ar ierobežotu atbildību "Publisko aktīvu pārvaldītājs Possessor" personā.
· 3. Sabiedrībai ar ierobežotu atbildību "Publisko aktīvu pārvaldītājs Possessor" veikt nepieciešamās darbības, lai šā rīkojuma 1. punktā minēto zemes vienību savienotu vienā zemesgrāmatas nodalījumā ar būvi (kadastra apzīmējums 0100 016 0055 003), kas atrodas uz zemes vienības, izveidojot vienotu nekustamo īpašumu.

